Drivinalde

Drivinalde oli 13. sajandi Tālava üliku Talibaldi poeg, Rameko ja Waribule vend.

Drivinaldet on mainitud Henriku Liivimaa kroonikas, mille järgi ta organiseeris 1215. aastal koos oma venna Ramekoga kättemaksuretke Ugandisse pärast seda, kui ugalaste ja sakalaste sõjavägi oli ta isa Talibaldi surnuks piinanud, kuna see keeldus oma poegade raha hoiukohta neile kätte näitamast. Kuigi nimeliselt teda rohkem ei mainita, osales Drivinalde ilmselt peagi ka uuel Ugandisse suundunud sõjaretkel, kus kroonika kohaselt käisid "Talibaldi pojad". Need sõjakäigud paistsid silma julmuse poolest, koos Ramekoga olevat nad surnuks piinanud üle saja inimese.Henriku Liivimaa kroonika = Heinrici chronicon Livoniae. Ladina keelest tõlkinud Richard Kleis, toimetanud ja kommenteerinud Enn Tarvel. Tallinn: Eesti Raamat 1982. HLK, XIX 3, lk 159–161 Kroonika järgi käisid Talibaldi pojad, sh tõenäoliselt ka Drivinalde, aasta varem Turaida piiskopilinnuse juures, kus anti end Riia piiskop Alberti võimu ja kaitse alla ning lubati vahetada oma senine õigeusu Riia kiriku katoliikluse vastu ja maksta piiskopile makse.HLK, XVIII 3, lk 149

Vaata ka
 Liivimaa ristisõda
 Russin
 Waridote

Viited

Kategooria:Läti ajalooga seotud isikud‎
Kategooria:Läti inimesed
Kategooria:Latgalid